da de da de da de fi en en en sv da nl de bar da da da da fr da da da da da da da da da da de da de de da da es da da it da de
Spændingsfeltet mellem viden og tro | Dansk Skoleforening for Sydslesvig e.V.
Unge belyste forskellige emner ud fra et religiøst og et videnskabeligt syn.
Omkring 1000 elever fra Danmark og Sydslesvig var i denne uge til en ungekonference om »Viden og Tro« på A. P. Møller Skolen i Slesvig. Konferencens formål var at inspirere til samtaler inden for det klassiske spændingsfelt mellem viden og tro. Temaet er aktuelt i et videnssamfund, hvor troen stadig er en vigtig del af mange menneskers tilværelse.
Foredragsholderne var Kristian Leth, forfatter og sanger (Te William Blakes), og Holger Bech Nielsen, professor i teoretisk højenergifysik ved Niels Bohr Institutet.
Kristian Leth fortalte om sine egne oplevelser med viden og tro, mens Holger Bech Nielsen blandt andet kredsede om universets tilblivelse. Efter foredragene var der afsat tid til, at de unge kunne spørge ind. Spørgsmålene favnede bredt fra religionens syn på aktiv dødshjælp til klimaforandringen ud fra et tros- og et videnskabeligt syn. Her var Holger Bech Nielsen skeptisk over for, om alle de tegn på klimaforandringen nu også kunne holde stand i en videnskabelig analyse. Kristian Leth forklarede, hvorfor det ikke er noget tilfælde, at naturen i de kristne lande bliver underordnet andre interesser.
- Dette syn stammer helt tilbage til den tid, hvor romerne ville kristne Europa. De kæmpede en troskamp mod frugtbarhedskulter, så der blev opbygget en modsætning mellem kristendommen og de kulter, der tilbedte naturen. Dette modsætningsforhold har præget vores syn på naturen sidenhen, sagde Kristian Leth.
Ungekonferencen blev arrangeret af Samtaleforum for Unge og Kirke, SUK Haderslev, og Menighedernes Børne og Ungdomsarbejde i Sydslesvig, MBU. Eleverne kom fra A. P. Møller Skolen, Duborg-Skolen, Deutsches Gymnasium i Aabenraa, Alssund Gymnasiet i Sønderborg, Aabenraa Statsskole, Erhvervsuddannelsescenter EUC Syd i Sønderborg og Vejles Tekniske Gymnasium.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg